დაინა ჯეინი

დაინა ჯეინ მილიკა ელიზაბეტ ჰანსენი (; დ. 2 ივნისი, 1997, სანტა-ანა, კალიფორნია, აშშ) — ამერიკელი მომღერალი და ჯგუფ Fifth Harmony-ის ყოფილი წევრი. 2017 წლის ოქტომბერში მან გამოუშვა ერთობლივი ნამუშევარი „Boom Boom" RedOne-სთან, Daddy Yankee-სა და French Montana-სთან ერთად. 2018 წელს, ჯგუფ Fifth Harmony-ის დაშლის შემდეგ, ჯეინმა ხელი მოაწერა კონტრაქტს ლეიბლ „L.A. Reid's HitCo Entertainment“-თან. 2018 წლის სექტემბერში გამოვიდა მისი სადებიუტო სინგლი „Bottled Up". მომდევნო წელს მუსიკოსმა გამოუშვა EP Dinah Jane 1.

 ადრეული ცხოვრება 
დაინა ჯეინი გაიზარდა სანტა-ანაში, კალიფორნიაში. მისი მშობლები არიან გორდონ ჰანსენი და მილიკა ამასიოსი. მას შვიდი და-ძმა ჰყავს. ჯეინი ტონგანელია და ამასთანავე აქვს დანიური, სამოური და ფიჯური ფესვები. 

ჯეინი 4 წლის ასაკში დაინტერესდა მუსიკით. 2011 წელს ჩაწერა თავისი პირველი სიმღერა „Dancing Like a White Girl“. მან 2015 წელს დაამთავრა ორანჯის ხელოვნების სკოლა.

 კარიერა 
 Fifth Harmony 
ჯეინმა 2012 წელს მონაწილეობა მიიღო „X Factor“-ში, სადაც შესარჩევ ტურზე იმღერა ბიონსეს „If I Were a Boy". ის გამოეთიშა კონკურსს შემდეგ რაუნდში, თუმცა მოგვიანებით კონკურსში დაბრუნდა ალი ბრუკთან, ნორმანისთან, ლორენ იაურეგისთან და კამილა კაბელიოსთან ერთად, ჯგუფის სახით - Fifth Harmony. ჯგუფი ფინალში გავიდა და მესამე ადგილი დაიკავა.

„Fifth Harmony“-ის სადებიუტო სიმღერა იყო „Miss Moving On". მათ 2013 წელს გამოუშვეს სადებიუტო EP, Better Together. მათი პირველი ალბომი Reflection 2015 წლის იანვარში გამოვიდა, ხოლო რიგით მეორე ალბომი 7/27 2016 წლის მაისში. ჯგუფის სინგლებმა, „Worth It" და "Work from Home", კომერციულ წარმატებას მიაღწიეს და მოხვდნენ საერთაშორისო ჩარტების ტოპ 10-ში. ჯგუფმა დაწერა კომპოზიცია „I'm in Love with a Monster“ მულტიპლიკაციური ფილმისთვის Hotel Transylvania 2. მათ გამოუშვეს მათი რიგით მესამე სტუდიური ალბომი 2017 წლის 25 აგვისტოს. 2018 წლის 19 მარტს ჯგუფი დაიშალა.

 სოლო კარიერა 
2015 წელს ჯეინმა მონაწილეობა მიიღო ანიმაციური ფილმის, მოანას, კასტინგში, თუმცა მუსიკოსმა როლი ვერ მიიღო. 2017 წლის ოქტომბერში მან გამოუშვა კოლაბორაციული ნამუშევარი „Boom Boom" RedOne-ისთან, Daddy Yankee-სა და French Montana-სთან ერთად. მომდევნო თვეში ჯეინმა შეასრულა ტონგას ეროვნული ჰიმნი „Ko e fasi ʻo e tuʻi ʻo e ʻOtu Tonga" 2017 წლის რაგბის მსოფლიო ჩემპიონატის ნახევარფინალურ თამაშზე.

2018 წლის აგვისტოში ცნობილი გახდა, რომ ჯეინმა გააფორმა კონტრაქტი Hitco Entertainment-თან. მან გამოუშვა თავისი სადებიუტო სოლო სინგლი „Bottled Up", Ty Dolla Sign-სა და Marc E. Bassy-სთან ერთად, 2018 წლის 21 სექტემბერს. მან გამოუშვა სიმღერის მუსიკალური ვიდეო და შეასრულა სინგლი შოუში The Tonight Show Starring Jimmy Fallon 2018 წლის ოქტომბერში. ჯეინმა შეასრულა ორი ახალი სიმღერა „Retrograde" და „I Don't Mind" ფესტივალზე Jingle Bash 2018 წლის 3 დეკემბერს. 2019 წლის 26 მარტს ჯეინმა გამოუშვა კომპოზიციების მუსიკალური ვიდეოები.

2019 წლის 28 მარტს ჯეინმა გამოაცხადა რომ მისი სადებიუტო სოლო EP, Dinah Jane 1, გამოვიდოდა 2019 წლის 19 აპრილის. მან 19 აპრილს გამოუშვა ჩანაწერის წამყვანი სინგლი „Heard It All Before", რასაც მოჰყვა მისი მუსიკალური ვიდეო. მაისში ჯეინმა ოფიციალურად გამოუშვა ალბომი ციფრული ჩამოტვირთვისა და სტრიმინგისთვის, რასაც მოჰყვა ახალი კოლაბორაციული ნამუშევარი „SZNS", მუსიკოს A Boogie Wit da Hoodie-ისთან ერთად. 2020 წლის იანვარში მან გამოაცხადა თავისი პირველი სოლო ტურის შესახებ, სახელწოდებით Dinah Jane World Tour. ის უნდა დაწყებულიყო 2020 წლის აპრილში არიზონაში. მალევე, ჯეინმა განაცხადა ახალი სინგლის გამოსვლის შესახებ - „Missed a Spot“, თუმცა, მის მაგივრად მუსიკოსმა ორი ახალი კომპოზიცია გამოუშვა, სახელწოდებით „Lottery" და „1501". მალევე ტურნე გადაიდა კოვიდ-19 ის პანდებიის გამო.

ჯეინის თქმით მისი მუსიკა მოიცავს „ურბანულ R&B-ის“ და მის დისკოგრაფიაში გვხვდება „90-იანი და 2000-იან წლების მუსიკა“. მუსიკოსის თქმით მის სტილზე გავლენა იქონიეს შემდეგმა მუსიკოსებმა: კრისტინა აგილერა, პეტი ლაბელი, ბიონსე, ლეონა ლუისი, მერაია კერი და ეტა ჯეიმზი.

 რესურსები ინტერნეტში 


 სქოლიო 

კატეგორია:დაბადებული 2 ივნისი
კატეგორია:დაბადებული 1997
კატეგორია:ამერიკელი მუსიკოსები
კატეგორია:ამერიკელი მომღერლები
კატეგორია:ამერიკელი რიტმ-ენდ-ბლუზ მომღერლები
კატეგორია:ამერიკელი ქალი მომღერლები
კატეგორია:აშშ-ის შემსრულებლები
კატეგორია:ამერიკელი რიტმ-ენდ-ბლუზის მუსიკოსები
კატეგორია:XXI საუკუნის ამერიკელი ქალი მომღერლები
კატეგორია:ცოცხალი ადამიანები